REGULAMENTUL (CE) NR. 711/2007 AL COMISIEI
din 22 iunie 2007
privind eliberarea de licențe de import pentru cererile depuse în iunie 2007 în cadrul contingentelor tarifare deschise de Regulamentul (CE) nr. 616/2007 pentru carnea de pasăre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (1),
având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
având în vedere Regulamentul (CE) nr. 616/2007 al Comisiei din 4 iunie 2007 privind deschiderea și gestionarea contingentelor tarifare comunitare în sectorul cărnii de pasăre originare din Brazilia, Thailanda și din alte țări terțe (3), în special articolul 5 alineatul (5),
întrucât:
(1)
Regulamentul (CE) nr. 616/2007 a deschis contingente tarifare pentru importul de produse din sectorul cărnii de pasăre.
(2)
Cererile de licențe de import depuse în iunie 2007 pentru subperioada 1 iulie-30 septembrie 2007 și, în ceea ce privește grupa 3, pentru perioada 1 iulie 2007-30 iunie 2008 sunt, pentru anumite contingente, superioare cantităților disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate.
(3)
Cererile de licențe de import depuse în iunie 2007, pentru subperioada 1 iulie-30 septembrie 2007, sunt, pentru anumite contingente, inferioare cantităților disponibile. Prin urmare, este necesar să se determine cantitățile pentru care nu s-au depus cereri, fiind necesară adăugarea acestora din urmă la cantitatea stabilită pentru următoarea subperioadă contingentară,
ADOPTĂ PREZENTUL REGULAMENT:
Articolul 1
(1) Pentru cererile de licențe de import depuse în temeiul Regulamentului (CE) nr. 616/2007, pentru subperioada 1 iulie-30 septembrie 2007 și, în ceea ce privește grupa 3, pentru perioada 1 iulie 2007-30 iunie 2008, se aplică coeficienții de atribuire care figurează în anexa la prezentul regulament.
(2) Cantitățile pentru care nu s-au depus cereri de import în temeiul Regulamentului (CE) nr. 616/2007 și care urmează să fie adăugate subperioadei 1 octombrie-31 decembrie 2007 sunt stabilite în anexă.
Articolul 2
Prezentul regulament intră în vigoare la 23 iunie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 iunie 2007.